হানোফার

হানোফার (জার্মান: Hannover) উত্তর জার্মানির নিডারজাখসেন অঙ্গরাজ্যের রাজধানী শহর। এই শহরে প্রায় ৫ লক্ষ লোকের বাস। প্রাক্তন জার্মান চ্যান্সেলর বা কান্‌ৎসলার গেরহার্ড শ্রোডার হানোফার শহরের বাসিন্দা ছিলেন; তিনিই এখানকার সবচেয়ে বিখ্যাত ব্যক্তিত্ব। হানোফার থেকে মাত্র ৩০ মাইল দক্ষিণ-পশ্চিমে হামেল্‌ন (ইংরেজি উচ্চারণে হ্যামেলিন) শহর অবস্থিত। শহরটি হ্যামেলিনের বাঁশিওয়ালার রূপকথার জন্য সুপরিচিত। বিখ্যাত রক ব্যান্ড স্কর্পিয়ন্‌স হানোফারের স্থানীয় ব্যান্ড। হানোফারের স্থানীয় ফুটবল ক্লাবের নাম হানোফার ৯৬। মার্কিন যুক্তরাষ্ট্রের তিনটি শহরের নাম হ্যানোভার, যা জার্মানির হানোফার শহরের নাম থেকে এসেছে। এগুলি মিনেসোটা, নিউ হ্যাম্পশায়ার এবং পেনসিলভেনিয়া রাজ্যে অবস্থিত। ২০০০ সালে হানোফারে এক্সপো ২০০০ নামের বিশ্বমেলার আয়োজন হয়েছিল। ব্যুৎপত্তি শহরের নামটি জার্মান (am) hohen Ufer থেকে এসেছে, আক্ষরিক অর্থে 'উচ্চ (নদীর) তীরে'। ঐতিহ্যগতভাবে, ইংরেজি বানানটি ⟨Hanover⟩ । তবে, ⟨Hannover⟩, জার্মান বানান যার দ্বিগুণ- ⟨n⟩, ইংরেজিতে আরও জনপ্রিয় হয়ে উঠেছে। এনসাইক্লোপিডিয়া ব্রিটানিকার সাম্প্রতিক সংস্করণগুলিতে জার্মান বানান ্যবহার হচ্ছে এবং স্থানীয় সরকার তাদের ইংরেজি ওয়েবপৃষ্ঠাগুলিতে জার্মান বানান ব্যবহার করে। ঐতিহ্যবাহী ইংরেজি বানানটি এখনও ঐতিহাসিক প্রেক্ষাপটে ব্যবহৃত হয়, বিশেষ করে যখন ব্রিটিশ হাউস অফ হ্যানোভারের কথা বলা হয়। তথ্যসূত্র